Document ID: 31999D0710

Komisijas Lēmums
(1999. gada 15. oktobris),
par tādu trešo valstu uzņēmumu pagaidu sarakstu izveidi, no kuriem dalībvalstis var importēt malto gaļu un gaļas izstrādājumus
(izziņots ar dokumenta numuru C(1999) 3333)
(Dokuments attiecas uz EEZ)
(1999/710/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par noteikumiem tādu trešo valstu uzņēmumu pagaidu sarakstu izveidei pārejas posmam, no kuriem dalībvalstis var importēt konkrētus dzīvnieku izcelsmes produktus, zvejniecības produktus vai dzīvas gliemenes [1], kurā grozījumi izdarīti ar Lēmumu 98/603/EK [2], un jo īpaši tā 2. panta 1. punktu,
(1) tā kā ar Komisijas Lēmumu 79/542/EEK [3], kurā jaunākie grozījumi izdarīti ar Lēmumu 1999/417/EK [4], ir izveidots to trešo valstu saraksts, no kurām dalībvalstis atļauj importēt svaigu gaļu un gaļas produktus;
(2) tā kā Padomes Direktīva 94/65/EEK [5] nosaka prasības maltās gaļas un gaļas izstrādājumu ražošanai, laišanai tirgū un importam;
(3) tā kā Komisija no dažām trešām valstīm ir saņēmusi uzņēmumu sarakstus kopā ar garantijām par uzņēmumu pilnīgu atbilstību attiecīgajām Kopienas veselības prasībām un par to, ka neatbilstības gadījumā uzņēmuma eksporta darbību uz Eiropas Kopienu apturēs;
(4) tā kā Komisija nav spējusi noskaidrot, vai visās attiecīgajās trešās valstīs uzņēmumi atbilst Kopienas prasībām un vai kompetento iestāžu dotās garantijas ir likumīgas;
(5) tā kā ir nepieciešams izveidot iepriekš minēto uzņēmumu sarakstu, lai ir iespējama maltās gaļas un gaļas izstrādājumu tirdzniecība no minētajām valstīm;
(6) tā kā tādējādi saskaņā ar Padomes Lēmumā 95/408/EEK attiecībā uz konkrētām valstīm paredzēto procedūru var izveidot to uzņēmumu pagaidu sarakstu, kas ražo malto gaļu un gaļas izstrādājumus;
(7) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Dalībvalstis atļauj maltās gaļas un gaļas izstrādājumu importu no uzņēmumiem, kuri uzskaitīti šā lēmuma pielikumā.
2. Uz maltās gaļas un gaļas izstrādājumu importu turpina attiekties Kopienas veterinārie noteikumi, kas iekļauti citos tiesību aktos.
2. pants
Šo lēmumu piemēro no 1999. gada 20. oktobra.
3. pants
Šis lēmums ir adresēts dalībvalstīm.
Briselē, 1999. gada 15. oktobrī

Labels: 3
17
5
6